google/wiki40b huggingface dataset:
Quinn Direct British Masters

Quinn Direct British Masters er en golfturnering på Europatouren som arrangeres hvert år i mai, som sesongens første turnering i Storbritannia. Den ble første gang spilt i 1946 og har vært en fast del av Europatouren siden starten i 1972 (med unntak av 1984), og har gjennomgått en rekke navneendringer. På 1980-tallet var det et av de mest lukrative mesterskapene på Europatouren med en premiepott blant de tre største, men turneringens status, eller i hvert fall premiepottens relative størrelse, har falt de seneste årene.
Fata morgana

Fata morgana er en luftspeiling som kan oppstå som et resultat av en temperaturinversjon. Objekter på horisonten, som for eksempel øyer, skip eller isfjell, fremstår som strekt og opphøyet. Navnet kommer fra den italienske oversettelsen av Morgan le Fay, Kong Arthurs halvsøster, som kunne forandre form. 
I rolig vær kan et område med varm luft over kald luft nær overflaten fungere som en refrakterende linse som skaper et opp-nedbilde som det fjerne bildet ser ut til å sveve over. Fata morgana er mest vanlig om morgenen etter en kald natt som har forårsaket varmestråling fra jorden. 
Fata morgana er mest vanlig i høye daler og i polare strøk, men har også vært observert i blant annet Messinastredet mellom Calabria og Sicilia.
Lycosa narbonnensis

Utseende

Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Flere av artene i slekten Lycosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Tusen gånger starkare

Tusen gånger starkare er en svensk ungdomsbok fra 2006, skrevet av Christina Herrström. Den ble kåret til Augustprisen. Boken forteller om maktspillet mellom gutter og jenter.

Handling

Signe er ei blyg jente på 15 år og i hennes klasse er det de bråkete guttene og den populære jenta Mimi som styrer. Da den nyinnflyttede Saga begynner i klassen skjer det en endring. Hun bryter med de uskrevne reglene for hvordan jenter bør oppføre seg. I begynnelsen får hun ros av lærerne for at hun tar for seg og er sterk, sammenlignet med de andre jentene, men når de tar etter hennes eksempel, blir situasjonen kaotisk.

Film

I 2010 ble det produsert en film basert på boken.
Gjøaneset

Gjøaneset er en tidligere hvalfangststasjon på Amsterdamøya, i Albert I Land nordvest på Svalbard. Stedet ligger på en flat odde ved Gjøavatnet, Amsterdamøyas største innsjø, under en 130 meter høy utstikker av det bratte Hollendarberget. Stedet ligger midt på østkysten av Amsterdamøya, nord for Smeerenburg og Smeerenbukta. Det er også hvalfangergraver på Smeerenburgsletta ved Smeerenbukta mellom Gjøaneset og Smeerenburg.
Etter at briten Henry Hudson i 1607 oppdaget store bestander av hval rundt Svalbard, strømmet britiske og nederlandske hvalfangere til øygruppen. I 1614 utforsket nederlenderne Mauritius Bai (dagens Smeerenburgfjorden) og etablerte hovedstasjon i Smeerenburg sør på Amsterdamøya i 1617. En dansk-norsk militær flåtedemonstrasjon i 1615 ble operativt sett relativt mislykket, men medførte at dansk-norske hvalredere med kongelig støtte etablerte seg i Smeerenburg, i konkurranse med nederlenderne. Men Gjøaneset noen km lengre nord ble også brukt som hvalfangststasjon, av dansk-norske, baskiske eller engelske hvalfangere på 1600-tallet.
Gjøaneset danner en laguneformasjon med det lave og grunne Gjøavatnet, og på den smale landtangen mellom vannet i vest og havet i øst finner man to graver, en hustuft, og 100 meter mot sør ytterligere to graver. Ved nordsiden av vannet 1 km mot nord ligger en femte gravplass. Det er også noen undervanns-kulturminner, i alt 9 grav- og bosetningsminner.
Gjøaneset inngikk i Fangstfelt 23 i den norske fangstperioden som startet sent på 1800-tallet. Det var ingen permanente norske fangststasjoner her.
I 1973 ble området en del av Nordvest-Spitsbergen nasjonalpark.
Oistus

Utseende

Middelsstore til store (12 - 28 millimeter), avlange, mørke smellere, gjerne med noe fiolett metallglans. Antennene er forholdsvis korte (når omtrent bak til midtveis på pronotum) og sagtakkede. Pronotum er lengre enn bredt, tett og kraftig punktert, med nokså rette sidekanter og skrått, spisst tilbaketrukne bakhjørner. Dekkvingene er sterkt tilspisset bakover.

Utbredelse

Gruppen er utbredt i Mellom-Amerika, og langs vestkysten av Nord-Amerika nord til Oregon.
Oslo Flipperspillklubb

Oslo Flipperspillklubb ble stiftet 17. januar 2015 og er Norges største flipperspillklubb. Klubben formål er å fremme interesse og engasjemnet for flipperspill i Oslo, spesielt rettet mot barn og ungdom. Klubben har lokaler med 22 flipperspill på Alna i Oslo.
Klubben arrangerer måntlig turneringer i flipperspill, men også retrospillaften, brettspillkvelder, merkedager og medlemstreff.
Sapote

Sapote (fra nahuatl tzapotl) er et begrep som omfatter flere ulike myke, spiselige frukttyper i Mexico, Mellom-Amerika og det nordlige Sør-Amerika. De fleste, men ikke alle, tilhører sapodillefamilien.
Kato Air

Angrepet i 2004

29. september 2004 forsøkte en mannlig passasjer, Brahim Bouteraa, fra Algerie å styrte et av Kato Airs Fairchild Dornier 228-fly da det var på vei fra Narvik lufthavn, Framnes til Bodø lufthavn med kaptein Stein Magne Lian, styrmann Kristian Andresen samt seks andre passasjerer. Passasjeren slo til pilotene med en øks, samtidig som han skjøv stikka på flyet fremover slik at flyet gikk inn i et stup. Samarbeid mellom piloter og passasjerene Trond Frantzen og Odd Eriksen hindret at flyet styrtet ved Tverlandet. Mannen ble i 2005 av Hålogaland lagmannsrett dømt til 15 års fengsel for kapringen.
Trondhjems Bryggeri

Trondhjems Bryggeri var et bryggeri i Trondhjem fra 1839 til 1918.
Christian Ludvig Schreiner kom til Trondhjem fra Flensburg som ung, og fikk ansettelse i et stort handelshus gjennom morbroren Johan Christian Wildhagen. Wildhagen overtok senere forretningen fra Meincke-familien, og Schreiner videreførte det senere under navnet C.L. Schreiner & Co. Han videreførte den tradisjonelle handelsvirksomheten ved siden av bryggeriet, som ble opprettet høsten 1839. Våren 1840 solgte han det første ølet, brygget etter bayersk metode. Bryggeriet ble således det første i Norge som produserte undergjæret øl. Kontakten med Tyskland viste seg også gjennom at de første bryggerimesterne hos Schreiner var tyskere.
Etter bybrannen i 1841 bygde Schreiner nye lokaler i én etasje i krysset mellom Dronningens gate og Krambodgaten. Sin første konkurrent innen bayerøl fikk man i E.C. Dahls bryggeri i 1856. I 1897 ble bygningsmassen fornyet med en murbygning i 3 ½ etasje, som også rommet en ølhall. På et tidspunkt hadde bryggeriet også tilknyttet en mineralvannsfabrikk. Etter å ha vært først med bayerøl, ble Schreiner også en pionér innen brygging av bokkøl.
Etter grunnleggerens død i 1848 overtok hustruen Cecilie Schreiner (født Oeding), som etter sin død i 1866 ble avløst av sønnene Christian Ludvig Schreiner d.y. og Hilmar Schreiner. De var utdannet innen henholdsvis handel og bryggeri, og drev bryggeriet frem til forretningene deres gikk konkurs i de økonomiske nedgangstidene i 1870-årene. Bryggeriet ble kjøpt av handelshusene Jenssen & Co. og N. Jenssen & Sønner og Schreiners tidligere prokurist, Jacob Gerhard Matzow. Anton Mathias Jenssen ble hovedaksjonær og Matzow disponent i aksjeselskapet, som i 1883 tok navnet Trondhjems Bryggeri. Jenssens sønn, Harald Jenssen, var bryggerimester frem til han ble eneeier. I 1918 gikk Aktiebryggeriet i Trondhjem, stiftet i 1899, til oppkjøp av Trondhjems Bryggeri.
Kongregasjonen for katolsk utdannelse

Kongregasjonen for katolsk utdannelse er en del av Den romerske kurie, det vil si Den katolske kirkes sentrale administrasjon. Den ledes av kardinal Zenon Grocholewski, som ble utnevnt til prefekt i 1999.
Kongregasjonen ble opprettet av pave Sixtus V i 1588 under navnet Congregatio pro universitate studii romani. Oppgaven var å føre kontroll med studiene med Universitá di Roma og andre, viktige pavelige universiteter, som de i Bologna, Paris og Salamanca.
I 1824 opprettet Leo XII Congregatio studiorum for skolene i Pavestatene. I 1870 fikk denne også jurisdiksjon over de katolske universitetene, noe som ble bekreftet av Pius X ved reformen av kurien i 1908. Benedikt XV opprettet en seksjon for presteseminarene som ble underlagt studiekongregasjonen. Paul VI endret i 1976 navnet til Sacra Congregatio pro institutione Catholica, og kongregasjonen fikk så sitt nåværende navn av Johannes Paul II i 1988, gjennom dokumentet Pastor Bonus. 
I tillegg til prefekten har kongregasjonen en sekretær og en undersekretær, 31 medlemmer (kardinaler, erkebiskoper og biskoper), en stab på 25 personer og 31 konsultorer. Kongregasjonen fører tilsyn med alle presteseminarer, unntatt de som er underlagt Kongregasjonen for folkenes evangelisering (i misjonsområder) og Kongregasjonen for Østkirkene (orientalske katolske seminarer); over alle, høyere, katolske utdanningsinstitusjoner og over skoler som er underlagt kirkelig myndighet. 
Det pavelige verk for prestekall er underlagt kongregasjonen, og har kongregasjonens prefekt som sin president.
Sverre Grønnevik Flåskjer

Sverre Grønnevik Flåskjer er en norsk volleyballspiller som spiller for Førde i Mizunoligaen. Flåskjer er midtspiller, og kom med på årets lag i Mizunoligaen i 2018/19. Flåskjer har spilt for Førde siden sommeren 2015. Med klubben har han blant annet vunnet cupen i 2016 og 2019.
La Gloria Cubana

La Gloria Cubana er et cubansk sigarmerke som oppsto i 1885.
Språknormering

Språknormering er en bevisst prosess hvor man søker å påvirke eller styre et språks utvikling når det gjelder nyord, struktur eller bruk. I praksis betyr dette oftest at man definerer målsetninger for språkutviklingen og lager strategier for å styre språket mot disse.
Begrunnelsen for å drive språknormering kan være lingvistisk idet man søker å bevare og utvikle språket og dets egenart i seg selv, eller språk-/nasjonalpolitisk idet man søker å styrke et folks eller en nasjons språklige og kulturelle identitet. Svært ofte vil normeringsarbeid i praksis være begrunnet i en kombinasjon av de to.

Normering av fagterminologi

Innen enkelte yrker finnes det organer som normerer fagterminologien. Dette er spesielt vanlig i forbindelse med medisinske fag og jus, der språklig presisjon kan ha svært stor innvirkning på yrkesutøvelsen.
Seán O'Casey

Teateroppsetninger

Allerede i sesongen 1928-1929 viste Det Norske Teatret forestillingen Juno and the Paycock under tittelen «Juno og påfuglen» Det var første gang dette stykket ble oppført i Norge, og oppsetningen ble vist i alt 373 ganger. Gisle Straume spilte hovedrollen som "påfuglen" Boyle. Etter premieren skrev Morgenbladets kritiker Tor Kaare Kvaal om rolletolkningen: «Gisle Straume viser oss, både med infami og full innlevelse, alle Jack Boyles avskygninger av feighet og ikke-engasjement. Så nær som vi kommer skuespillerne på Scene 2, kan vi følge ham gjennom de ellers umerkeligste minespill helt inn til rottrevlene av en sterkt viljeskadet mann». Sesongen etter viste teatret The Plough and the Stars. Den norske tittelen var «Plogen og stjernone». NRK Fjernsynsteatret viste i 1972 O'Caseys skuespill The Shadow of a Gunman. Den norske tittelen var «Skuggen av ein helt», og oversettelsen var ved Hartvig Kiran. Forestillingen var tatt opp i Bergen, og regien var ved Jon Heggedal. Forestillingen ligger (pr. 2016) tilgjengelig på NRKs nettsider.
I 1978 ble den norske versjonen av Juno and the Paycock (1924) på nytt oppført på Det Norske Teatret under tittelen «Juno og påfuglen». Stykket var nå oversatt av Ivar Eskeland, og regien var ved Otto Homlung.
I 1988 ble komedien The End of the Beginning (1937) oppført på Nordland Teater i regi av Wolfgang Kolneder. Stykket var oversatt av Per Dietrichson og norsk tittel var «Intet nytt frå Heimefronten».

Bokutgivelser

Aschehoug forlag ga i 1973 ut samlingen Seven one-act plays : gloser, merknader, spørsmål og oppgaver, med Torbjørn Baustad som redaktør. Sean O'Caseys Bedtime Story fra 1951 er en av de syv enakterne som kommenteres og forklares for norske lesere i denne utgivelsen. Selve skuespillene er ikke inkludert i boken.
Terézia Mora

Liv

Terézia Mora vokste opp som tospråklig ungarsk og tysk. Etter den politiske «wende» i Ungarn begynte hun studier i ungarsk og teatervitenskap ved Humboldt-Universität i Berlin. Hun har fått utdannelse som forfatter av dreiebøker ved Deutschen Film- und Fernsehakademie. Terézia Mora har virket som forfatter fra 1998 og skriver på tysk.
Terézia Mora ble i 2013 tildelt Den tyske bokprisen for romanen «Das Ungeheuer» (norsk: uhyret).
ISO 3166-2:FJ

ISO 3166-2:FJ er Fijis del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Fiji er det definert koder for fire divisjoner og ett avhengig område.
Hver kode består av to deler, atskilt av en bindestrek. Første del er FJ, ISO 3166-1 alfa-2-koden for Fiji. Andre del er en bokstav.
Sunnmøre Historielag

Sunnmøre Historielag ble dannet på et møte i Avholdshjemmet i Ålesund, 17. februar 1909. Formann første året var Andreas Halvorsen, sogneprest i Borgund. Målet for laget var å få frem «alt av historisk interesse, baade i sagn, klædedragt, indbo etc.» Det skulle gis ut et årsskrift for å gjøre stoffet tilgjengelig. I 1910 kom Tidsskrift for Søndmør Historiske Forening (Sunnmør Sogelag). Årsheftet har blitt utgitt de fleste årene etter det. I 2010 kom årgang 86.
I 1998 ble Bjarne Rabben og Odd Vollan utnevnt til Sunnmøre Historielag sine første æresmedlemmer.
Château-d'Œx

Château d'Œx (uttales:fr|ʃɑto dɛ) er en kommune i kantonen Vaud i Sveits.

Historie

Château d'Œx er først nevnt i 1115 som Oit, Oyz, Oix og Oyez.

Ballongfestivalen

Festival international des montgolfières har blitt arrangert den siste uken i januar hvert år siden 1979. Opp til ett hundre varmluftsballongentusiaster samles til festivalen.
Breitling Orbiter 3, den første varmluftsballong til å fly jorden rundt, tok av fra Château d'Œx den 1. mars 1999.
Et museum viet montgolfier-ballonger ligger i sentrum av byen.
Provideringskommisjonene 1807–1814

Provideringskommisjoner ble opprettet under Napoleonskrigene for å sikre forsyninger til Norge. Den første provideringskommisjonen ble opprettet av regjeringskommisjonen den 13. november 1807 og varte til utgangen av mars 1811. En ny provideringskommisjon ble utnevnt av visestattholderen den 5. mars 1811 og godkjent av kongen den 30. mars 1811. Det norske statsrådet resolverte 1. september 1814 at kommisjonen skulle avvikles innen årets utgang, men kommisjonen ble ikke endelig avviklet før i 1824. Kommisjonene besto av to til tre medlemmer.
Kommisjonene skulle søke å tilfredsstille behovet for mat, særlig korn. Korntilførselen ble alvorlig hindret som følge av krigens blokader. Kommisjonene omfattet i praksis Akershus og Kristiansand stift. I stiftene ble det bygd ut et kontaktnett av lokale kommissærer som innberettet om skipsanløp og kornladninger. Det fantes også stiftskommisjoner nordafjells. Alle sorterte under Overprovideringskommisjonen.
I 1813 ble det opprettet et revisjonskontor som skulle revidere regnskaper fra alle provideringstiltak som sorterte under Overprovideringskommisjonen.
Timber

Timber er en gammel mengdeenhet som har vært brukt i Skandinavia, herunder også i Norge, til å telle småskinn og småpels med (eksempelvis ekornskinn). En timber tilsvarte 1/5 sekk eller 2 snes (altså 40) skinn.
Rayane Soares da Silva

Idrettskarriere

Hun deltok i Parapanamerikanske leker 2019 i Lima i Peru, og fikk der sølv på 100 meter i klassen T13, bak Kym Crosby fra USA
Harald Sæverud Museum Siljustøl

Museum

Museet ble offisielt åpnet i forbindelse med komponistens 100-årsdag i 1997. Dets formål er blant annet å fremme kjennskap til Harald Sæveruds liv og musikk. På museet kan man se komponistens arbeidsværelse, flygel og personlige eiendeler i den stand og tilstand han forlot det da han døde i 1992. 
Museet består av både selve bygningen og turområdet rundt som inspirerte Sæverud musikalsk. 
Deler av bygningen er i privat eie, men selve museet og eiendommen forøvrig er åpen for publikum, og forvaltes i dag av Kunstmuseene i Bergen. Museet arrangerer også konserter.
Servette FC

Historie

Klubben ble grunnlagt i mars 1890 og var en av de ledende klubbene i det fransktalende Sveits med 17 seriemesterskap og syv cupmesterskap. Servette vant for øvrig i 1908 Torneo Internazionale Stampa Sportiva, som var en av verdens første internasjonale fotballmesterskap. I 1930 var klubben med på å organisere Coupe des Nations, som av mange blir sett på som en tidlig forgjenger av dagens UEFA Champions League.
Servette FC ble ledet av Umberto Barberis og Claude Andrey i 1978/1979-sesongen og vant alle mesterskap den deltok i, med unntak av cupvinnercupen, hvor de ble slått ut i kvartfinalen av Fortuna Düsseldorf. Barberis ble deretter fransk mester med AS Monaco FC i 1982. I 2005 gikk moderselskapet bak Servette konkurs og førte til at a-laget ble lagt ned, mens navnrettighetene gikk til klubbens ungdomslag. Dette gjorde at klubben fikk starte på nytt to divisjoner under (1. Liga), og etter 2010/2011-sesongen var Servette FC igjen tilbake i landets øverste divisjon.
Kjerneinflasjon

Kjerneinflasjon (også noe uklart kalt for underliggende inflasjon) er et inflasjonsmål som ekskluderer visse størrelser. Normalt justerer man for avgiftsendringer og utelater energivarer fra beregningene. I Norge beregnes kjerneinflasjonen av Statistisk sentralbyrå.
Den 29. mars 2001 ble en ny, pengepolitisk forskrift utarbeidet av regjeringen. Der het det at «det skal i utgangspunktet ikke tas hensyn til direkte effekter på konsumprisene som skyldes endringer i rentenivået, skatter, avgifter og særskilte, midlertidige forstyrrelser». Ifølge forskriften er det operative målet en kjerneinflasjon på omtrent 2,5 % over tid.
Langen (Hessen)

Geografisk plassering

Langen ligger i Rhein-Main-området sentralt mellom Frankfurt am Main og Darmstadt i trekanten av universiteter i Frankfurt, Darmstadt og Mainz. Sammen med byer som Mainz, Praha og Kraków ligger Langen på femtiende breddegrad. Bekken Sterzbach flyter gjennom byen og bredden er rekreasjonsområde utenfor byen.
Kommunen grenser til Neu-Isenburg i nord, Dreieich i nord og øst, Egelsbach i sør og vest og Mörfelden-Walldorf i nordvest.

Forhistorisk tid

Allerede i mesolitikum levde det folk i området. Dette er dokumentert av funnene i utgravninger i området til det nye rådhuset og innendørs svømmebasseng. I Koberstadt i sørøst i byen – som er dagens delstatsskog Langen og rekreasjonsområde – har det blitt gjort viktige funn fra hallstattkulturen.

Middelalder

En første oppgjørs sannsynligvis oppsto i perioden mellom 500 og 600 av frankiske innvandrere. Den eldste utskrift av landsbyen inneholder en gjerning av gave av kong Ludwig II til Lorsch-klosteret av 834. Langen er her omtales som Langungon. Han beskrevet omfanget av Markgenossenschaft Langen (historiske bosetninger forbundet) i 835 med Drieichlahha, dagens Dreieich som nabokommunen i nord.
Fra middelalderen har overlevd restene av festning med den spisse tårnet og sløve tårnet.

Tidlig moderne tid

Fra renessansen er bevart de Vierröhrenbrunnen (brønnen med fire rørene) fra 1553. 1600 Langen ble solgt med hele Amt Kelsterbach fra Greven av Isenburg til Landgrave av Hessen-Darmstadt. Siden da tilhører Langen Hessen. Ved fordeling av Länger Markgenossenschaft 1732, som var Langen hovedby, Langen har mottatt to tredjedeler av jord, Egelsbach en tredjedel.

Moderne tid

1813 Langen ble hevet til Marktflecken (et sted med rett til å holde en permanent marked) og 1821 hjemme av Landratsbezirk. Dermed Langen var praktisk hovedbyen, men måtte denne funksjonen gi tilbake til 1832 Gross-Gerau og Offenbach am Main. I 1846 ble Main-Neckar-banen og Langen stasjon bygget. I 1862 kom stedet til Landkreis Offenbach. Med innvielsen av protestantiske Stadtkirche (bykirke) av Ludvig IV. Langen ble gitt byens rettigheter så byen var ikke lenger landsbyen.
Fra slutten av første verdenskrig til 1930 var Langen okkupert av franske soldater – som en del av okkupasjonen av Rhinland som en del av Mainzer Brückenkopf. I 1959 ble boligbyen Oberlinden bygget som en første (planlagt) utvidelse. I løpet av administrativ reform i Hessen i 1970 Langen ikke har blitt endret, som en av de få byer og tettsteder.
Tian Tan Buddha

Tian Tan Buddha (forenklet kinesisk: 天坛大佛; pinyin: Tiāntán dàfú), eller Big Buddha, er en 34 meter høy bronsestatue som forestiller en sittende Buddha som står ved klostret Po Lin i høylandsområdet Ngong Ping på øya Lantau i Hongkong i det sørlige Kina.
Tian Tan Buddha er verdens største utendørs statue (2018) av en sittende Buddha. Den ble ferdigstilt 29. desember 1993.
Buddhastatuen og klosteret kan besøkes og nås fra byen Tung Chung (ikke langt fra Hongkongs internasjonale lufthavn), hvorfra linbanen Ngong Ping 360 leder opp til klosteret og statuen, eller med buss fra landsbyen Mui Wo.
Rijssen

Rijssen er en by i Twenteregionen, som ligger i provinsen Overijssel i øst-Nederland. Rijssen har rundt 28 000 innbyggere, og fikk byretter i 1243, men blei først nevnt i skriftlige kilder i 1188 som parrochia Risnen.
Rijssen er også kommunesenteret i kommunen Rijssen-Holten og ligger ved elven Regge. Rijssen er lett tilgjengelig med tog via linjen Deventer-Almelo og med bil via motorveien A1.
Mange innbyggerne snakker en form for nedersaksisk dialekt som kalles twentsk-graafschapsk. Den lokale dialekten har likevel beholdt mange særtrekk, som skiller den fra dialekten i andre byer i området.
Anisorrhina (Melinesthes) roggemani

Utseende

En middelsstor, blank, mørkt brunlig gullbasse med gule dekkvinger. Hannen har ikke horn, men "snuten" er litt innbuktet i midten. Pronotum er gjerne svart med brunrøde kanter. Beina og undersiden er svarte.

Levevis

Larvene utvikler seg i muld som samler seg i råtnende trestammer. De voksne billene kommer gjerne til overmoden frukt og utflytende sevje.

Utbredelse

Arten er kjent fra Rwanda.
Jamie Bamber

Tidlig liv og familie

Jamie ble født i Hammersmith i London av sin nordirske mor Elizabeth (Liz) og sin amerikanske far Ralph. Han har et amerikansk statsborgerskap gjennom sin fødsel som sønn av en amerikaner. Hans far er advokat, og Jamie har 6 andre søsken, 5 brødre og 1 søster (Anastasia Griffith).
Bamber traff skuespillerinnen Kerry Norton på settet til filmen Devil's Tattoo. Bamber giftet seg med Norton i september 2003, og de har tre barn sammen:Isla Elizabeth Angela Griffith, og tvillingene Darcy og Ava. Norton har hatt flere gjesteopptredener som "Paramedic Layne Ishay" i Battlestar Galactica.

Utdannelse

Bamber utdannet seg innenfor moderne språk (italiensk og fransk) ved St. John's College i Cambridge, før han gikk på London Academy of Music and Dramatic Art (LAMDA).

Hornblower

Jamie Bamber startet sin skuespiller-karriere ved å spille rollen som «'Archie' Kennedy»" i flere Hornblower-filmer sammen med Ioan Gruffudd i 1998, 1999 og 2001.

Battlestar Galactica

I 2003 fikk Bamber rollen som «Lee 'Apollo' Adama», en kaptein i Koloni-flåten i Ron Moores nye versjon av Battlestar Galactica. Den første mini-serien ble en effektiv pilot for en TV-serie som kom til å vare i fire sesonger, hvor Bamber var med hele veien. I rollen som «Lee Adama» snakker Bamber med en amerikansk aksent. Han har også merkbart mørkere hår enn i virkeligheten, i et forsøk på å ligne mere på Edward James Olmos, som spiller faren til «Lee Adama».

Trivia

Jamie Bamber er bestevenner med Ioan Gruffudd fra Hornblower og Fantastic Four.